BAM กำไรปี 64 โต 41% วางเป้าปี 65 ยอดเก็บเงินสดพุ่ง 1.75 หมื่นลบ.
BAM กำไรปี 64 โต 41% แตะ 2.6 พันลบ. เพิ่มขึ้นจากงวดเดียวกันของปีก่อนที่อยู่ที่ 1.84 พันลบ. วางเป้าปี 65 ยอดเก็บเงินสดพุ่ง 1.75 หมื่นลบ.
25 ก.พ. 2565

บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยในปี 2564 บริษัทฯ มีผลเรียกเก็บรวม 15,995 ล้านบาท และมีกำไรสุทธิจำนวน 2,600 ล้านบาท เพิ่มขึ้น 760 ล้านบาท หรือร้อยละ 41 จากงวดเดียวกันของปีก่อน
สำหรับในปี 2564 บริษัทฯ มีกำไรจากการขายทรัพย์สินรอการขายแบบขายสด จำนวน 2,963 ล้านบาท เพิ่มขึ้นร้อยละ 48.30% จากงวดเดียวกันของปีก่อน อีกทั้งบริษัทฯ มีกำไรจากการขายทรัพย์สินรอการขายแบบขายผ่อนชำระ จำนวน 690 ล้านบาท เพิ่มขึ้นร้อยละ 70.80% จากงวดเดียวกันของปีก่อน เนื่องจากบริษัทฯ ไดรับชำระเงินจากผู้ซื้อรายใหญ่รายหนึ่งเกินกว่าต้นทุนของทรัพย์สินรอการขายเป็นจำนวนมากในไตรมาส 2/2564
อย่างไรก็ดีในปี 2565 บริษัทฯ มีเป้าหมายผลเรียกเก็บเงินสดไม่น้อยกว่า 17,488 ล้านบาท และมีนโยบายการลงทุนเพื่อการเติบโตของสินทรัพย์ไม่น้อยกว่าร้อยละ 110 ของต้นทุนที่ลดลง ซึ่งคาดว่าจะลงทุนซื้อไม่น้อยกว่า 9,000 ล้านบาท โดยบริษัทฯ อาจพิจารณาลงทุนเพิ่มหากมีโอกาสทางธุรกิจและสอดคล้องกับสภาพทางการเงินของบริษัทฯ